Ordknappen

Ordknappen en pris som Leser søker bok deler ut hvert år til forfattere, illustratører, oversettere og tegneserieskapere.

Mottakerne av prisen har vist et lysende eksempel på hvordan bøker kan utvikles til i større grad å nå alle, også de som sliter med å lese vanlige bøker.  Ordknappen er et ferdighetsmerke og et bevis på at mottakeren med rette kan kalle seg «autorisert forfatter for alle».

Navnet er en allusjon til Svømmeknappen. På samme måte som med svømmeknappen, har den som mottar Ordknappen tilbakelagt en utfordrende distanse og dermed vist sine ferdigheter innenfor en viktig disiplin – å lage bøker for alle.

Forfatteren gir leserne en knapp å trykke på for å åpne porten inn til bøkenes verden. De har også utført en samfunnsnyttig oppgave, til stor hjelp både for å fremme psykisk helse, lik rett til utdanning, og ikke minst kulturelt demokrati. Alle skal ha lik rett til kulturopplevelser og informasjon. Ingen skal være utestengt fra gleden av å lese en god bok.

Prisen ble utdelt første gang 31. august 2006 av kulturminister Trond Giske.

Ordknappen 2006
 Levi Henriksen: Den aller siste mohikaner, Litt å lese-serien – Gyldendal Norsk Forlag
 Ragnar Hovland: Brevet, Litt å lese-serien – Gyldendal Norsk Forlag
 Jens A. Riisnæs: Reis!, Litt å lese-serien – Gyldendal Norsk Forlag
 Selma Lønning Aarø: Fortvilet kreps 1972 (utgitt 2005), Litt å lese-serien – Gyldendal Norsk Forlag
 Thorvald Steen: Bare en siste gang (utgitt 2005), Litt å lese-serien – Gyldendal Norsk Forlag
 Erna Osland: Du er vel vakker, Det norske Samlaget
 Anna Fiske: Sinne, Solum Forlag
 Kjersti Wold: Ibsen – Gåten med mange svar, Lettlest Forlag
 Ragnhild Rossvær: Flyktning i Norge. To kvinner forteller, Orkana Forlag
 Alf Kvasbø: Nærkamp, Lettlest Forlag
 Mie Mohlin og Magne Medhus: Tre bøker om autisme og Aspergers syndrom, Pax Forlag
 Vigdis Bjørkøy: Sigrid Undset, Lettlest Forlag
 Vigdis Hjorth: Mor betaler!, Litt å lese-serien – Gyldendal Norsk Forlag
 Kjersti Scheen: Ni brev til advokaten, Litt å lese-serien – Gyldendal Norsk Forlag
 Bjørn Sortland: Triks, Lettlest Forlag
 Jon Ewo: I Satans tid, Front-serien – Damm Forlag
 Eli Fiske Antonsen: Flyktning i Norge. To kvinner forteller, Orkana Forlag

Ordknappen 2007
Prisen ble i 2007 utdelt av lederen av Stortingets familie- og kulturkomite, May-Helen Molvær Grimstad.
 Odveig Klyve: Glad i deg, Wigestrand Forlag
 Tove Elin Berg: Glad i deg, Wigestrand Forlag
 Bjørn Gjefsen og Steinar Myhr: Metallet som forandret verden, Orkana Forlag
 Ingeborg Arvola: 40 postkort, Cappelen Forlag
 Jan Helge Østlund: Toget, Kolltopp Forlag
 Steffen Sørum: Legg cricket på is, Oktober Forlag
 Ragnhild Rossvær: Jeg vil alltid elske Burma: Cho Saint Tun forteller, Orkana Forlag
 Bente Bratlund: Vi gir oss aldri, Det Norske Samlaget
 Deichmanske bibliotek: Når to er sinte på hverandre, Deicmanske Bibliotek
 Malgorzata Piotrowska: Spurvegutten, Verbum Forlag
 Elle Márjá Vars: Máilmmi láikkimus olmmoš, Iđut

Ordknappen 2008
Prisen ble i 2008 utdelt av lederen av Forfatterforeningen, Anne Oterholm.
 Hilde Eskild og Benedicte Hambro for Lese eller fiske?, Ganesa Forlag
 Inger Lise Belsvik for Jenta med jamne, mjuke augebryn, Solum Forlag
 Lisbeth Iglum Rønhovde for Ti tanker i hue – og ingen på papiret, Infoliten Forlag
 Hilde Henriksen og Renate Grytnes for Dobbelt mamma, Lettlest Forlag
 Helge Torvund og Bjørn Ousland for Fantasiblikket, Wigestrand Forlag
 Elin Husebø og Astrid J. Johannesen for Alexander Kielland – Fire noveller, Wigestrand Forlag
 Anna Luise Kirkengen for Forstyrret barn – forstyrret liv, Emilia Forlag
 Øystein Hølleland for Spurvegutten, Verbum Forlag
 Anette Diesen for Vers på tvers, Solum Forlag
 Ragni Magga Lukkari for Hilsen til, Gollegiella Forlag

Ordknappen 2009 
Ordknappen ble ikke delt ut i 2009.

Ordknappen 2010 
Prisen ble i 2009 utdelt av forfatter og journalist Olav Viksmo-Slettan.
 John Arne Riise og Lars Lenth for Fortellingen om Liverpool, Kagge
 Kjell Magne Bondevik for Fortellingen om Aung San Suu Kyi, Kagge
 Wera Sæther for Rett Øst, Wigestrand
 Svein Størksen for Bilder av folk, Magikon
 Helga Gunerius Eriksen for Påls reise, Samlaget
 Marit Hoem Kvam for Pass deg, Line!, Lydbokforlaget
 Signe Torp for NMT-sangboka, Hørselshemmedes Landsforbund
 John Bosco Ngendakurio og Jostein Holmedahl for Kryssild, Lunde
 Hilde Hagerup for Jeg elsker deg, Aschehoug

Ordknappen 2011 
Prisen for bøker utgitt i 2010 ble delt ut i 2011. Gruppa Gatas parlament innledet showet og Vera Micaelsen var årets prisuttdeler. Ordknappene gikk til:

Asbjørn Kvalbein for Trygg i dag
Cecilie Seim for Souads vesker
Eduardo Doddo Andresen for Fortellingen om Brann 
Arild Rønsen for Fortellingen om Vålerenga
Nina Stang for Velkommen inn!
Forlaget Reise & kultur for de oversatte bøkene Gummidama og Opp i røyk
Harald S. Simonnæs for Ordknapp
Per Petterson for Aske i munnen, Sand i skoa
Olav Viksmo-Slettan for Alt kan fikses!

Ordknappen 2012 
Prisen ble delt ut av Vegard Nordin Løvå og Liv Gulbrandsen.

Ordknappene gikk til:

Liv Eirill Evensen for Meg og en kritthvit t-skjorte uten trykk på
Tor Arve Røssland for Gamer
Widar Aspeli for Psyko
Sidsel Mørck for Broren
Morten Øen for Ord for hav
Klaus Hagerup for Jenta som lette etter stillheten
Tor Erling Naas og Sigbjørn Lilleeng for Apefjes
Ane-Grethe Owesen og Albert W. Owesen for Blant løver i Afrika
Else Liv Hagesæther for Rent, så enkelt
Johanne Emilie Andersen for bøkene om Julie 
Torhild Moen for Vilja og bokstavene som krøller seg
Liv Lykkenborg for Stemmen som forsvant
Ingrun Gudbrandsen for Jeg finner ikke ordene

Ordknappen 2013 
Ordstyrer for kvelden var Vegard Nordin Løvå og Øyvind Arneberg delte ut Ordknappene. Heidi Marie Vestrheim stod for musikalske innslag. Under arrangementet ble Sissel Hofgaard Swensen tildelt Kongens fortjenstmedalje.

Ordknappene gikk til:

Essmat Sophie og May S. Haraldsen for I stormens øye
Randi Strand og Ivar Orvedal for Berøringsstrofer
Dan Eggen for Fortellingen om Barcelona
Cecilie Winger for Skumle skurker og mystiske mordere
Kari Saanum for Elefanten i rommet
Oddleiv Apneseth for Anna og Solmann
Atle Hansen for Flukt
Rune Belsvik for Ein heilt vanlig fyr

Ordknappen 2014 
Ordknappen ble ikke delt ut i 2014.

Ordknappen 2015 
Ordknappen 2015 ble delt ut på Litteraturhuset i Oslo 17. mars 2015. Mottagerne av prisene som ble delt ut i 2015 ga ut sine bøker i 2013 eller 2014.

Ordknappene gikk til:

 Ellisiv Lindkvist for Ditt røde hår, Unn (Solum 2013)
 Anne Gro Innstrand og Sølvi Linde for Så godt, Lettlest kokebok (nytrykk, Universitetsforlaget 2013)
 Lene Hansen og Heidi Trolldalen for Så godt, Lettlest kokebok med symboler og bilder (Signo Vivo 2014)
 Sigrun Nygaard Moriggi for Tegnordboka – Se hva jeg sier (Aschehoug 2014)
 Torill Heia og Britt-Evy Westergaard for Venner (Universitetsforlaget 2014)
 Hilde Kramer for Minner i bilder (Aldring og helse 2014)
 Gunstein Bakke, for oversettelse av boka Dette snakker man bare med kaniner om (Magikon 2014)

Ordknappen 2016 
Ordknappen 2016 ble delt ut på Litteraturhuset i Oslo.

 Helene Guåker for Juksemaker (Vigmostad og Bjørke 2015)
 Jens O. Simensen for Den som gir seg er en dritt! (Libretto 2015)
 Kristin Roskifte (illustrasjoner) for Barnet mitt (Magikon 2015)
 Pasi Pitkänen (illustrasjoner) for Kepler 62 - Nedtelling (Piggsvin 2015)
 Veronica Salinas (forfatter) og Camilla Engman (illustratør), for Sulten (Magikon 2015)
 Øyvind Holen (forfatter) og Tore Strand Olsen (illustratør) for Tegneserienes historie (Cappelen Damm 2015)

Ordknappen 2017 
Ordknappen 2017 ble delt ut på sommerfesten til Leser søker bok.

 Marta Breen (forfatter) og Jenny Jordahl (illustratør), for 60 damer du skulle ha møtt (Manifest 2016)
 Lene Ask, for DU (Gyldendal 2016)
 Mari Kanstad Johnsen, for Jeg rømmer ( Gyldendal 2016)
 Kristoffer Kjølberg, for Pokalen (Gyldendal 2016)
 Rune Markhus, for En skrue løs (Gyldendal 2016)
 Bjørn Arild Ersland, for Inn i skogen (No Comprendo Press 2016)
 Aleksander Kirkwood Brown (forfatter) og Andreas Iversen (illustratør), for Kong Grimms hevn (Cappelen Damm 2016)

Ordknappen 2018 
Ordknappen 2018 ble delt ut på sommerfesten til Leser søker bok.

 Mari Melilot: Alle kan sy (Cappelen Damm, 2017)
Anders Totland: Så lenge ingen ser oss (Gyldendal, 2017)
Lisa Aisato: Jenta som ville redde bøkene (illustrasjoner) (Gyldendal, 2017)
Ingelin Røssland: Hevner, (Mangschou, 2017)
Anna Fiske fikk foreningens ærespris i anledning foreningens 15-årsjubileum.

Ordknappen 2019 
Ordknappen 2019 ble delt ut på sommerfesten til Leser søker bok.

 Gro Nilsdatter Røsth for Spelemannen frå Korsneset
 Torunn Berge for Maya
 Line Renslebråten: Under polarisen
 Sherin Wahab for oversettelse av Ryddetid av Camilla Kuhn til arabisk
 Safia Abdi Haase for oversettelse av Ryddetid av Camilla Kuhn til somali
 Bente Roestad for Kon Tiki
 Pia Tveterås for Tordivel
 Laura Djupvik for Den andre søstera
 Lars Mæhle for Død eller levande
 Torill Kove for Hvor skal kattene bo?
 Brynjulf Jung Tjønn for Smadra
 Spesialpris til Thor Sørheim og Øyvind Engh

Ordknappen 2020 
Ordknappen 2020 ble delt ut torsdag 5. november 2020 på Litteraturhuset i Oslo. Prisutdelingen ble åpnet av Kristin Ørmen Johnsen, leder av Stortingets familie- og kulturkomité.

 Martin Ernstsen for Sult
 Max Estes for Flommen
 Gro Dahle (forfatter) og Kaia Dahle Nyhus (illustratør) for Kaffehjerte
 Sunniva Relling Berg (forfatter) og Bjørn Rune Lie (illustratør) for Polarnatt
 A. Audhild Solberg for Den svartkledde jenta
 Linn T. Sunne for Mareritt

Ordknappen 2021 
Prisene for 2021 ble delt ut på Litteraturhuset i Oslo den 18. november 2021.  I 2021 ble det utdelt priser i to nye kategorier: den ene nye prisen gikk til en som i løpet av 2020 hadde gitt ut en bok som treffer ulike typer lesere uten støtte eller i samarbeid med Leser søker bok, og den andre nye prisen gikk til en person i litteraturbransjen som hadde vist et ekstra engasjement for nye prosjekter som favnet lesere i målgruppen til Leser søker bok.

 Michael Stilson og Luis Guaragna for tegneserieromanen Elastico
Tuva Synnevåg for ordfri bildebok "Tidevann"
 Endre Lund Eriksen for tegneseriefaktaboka "Døden"
Tore Renberg for "Tollak til Ingeborg"
Cecilie Kirkaune Bodahl, redaktør Cappelen Damm, for parallellspråklig prosjekt med "Ryddetid".

Referanser

Eksterne lenker 
 Leser søker bok
 Alle bøkene som har mottatt Ordknappen er fyldig beskrevet på søkenettsiden for lettlest og tilgjengelig litteratur boksøk.no

Norske litteraturpriser